CELEX: 32015R0386
Language: ro
Date: 2015-03-05 00:00:00
Title: Regulamentul de punere în aplicare (UE) 2015/386 al Comisiei din 5 martie 2015 privind clasificarea anumitor mărfuri în Nomenclatura combinată

10.3.2015   
            
            
               RO
            
            
               Jurnalul Oficial al Uniunii Europene
            
            
               L 65/5
            
         REGULAMENTUL DE PUNERE ÎN APLICARE (UE) 2015/386 AL COMISIEI
   din 5 martie 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2015.
      
         
            Pentru Comisie,
         
         
            pentru președinte
         
         Heinz ZOUREK
         
            Director general pentru impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un skateboard cu patru roți, cu dimensiuni de aproximativ 80 × 27 × 17 cm, o greutate de 10 kg și o capacitate maximă de încărcare de 65 kg. Articolul este echipat cu un motor electric alimentat de doi acumulatori reîncărcabili de 24 V.
                  Articolul are următoarele caracteristici:
                  
                              —
                           
                           
                              roțile sunt realizate din poliuretan și au un diametru de 85 mm;
                           
                        
                              —
                           
                           
                              doar cele două roți din spate sunt acționate de o curea;
                           
                        
                              —
                           
                           
                              suprafața articolului este acoperită cu un strat antiderapant;
                           
                        
                              —
                           
                           
                              motorul electric este montat sub respectivul articol;
                           
                        
                              —
                           
                           
                              are o viteză de 10-32 km/h, nu are frâne și nici sistem de direcție.
                           
                        Skateboardul este însoțit de o telecomandă de buzunar.
                  Skateboardul este acționat de un motor electric controlat, prin intermediul telecomenzii, de persoana care îl utilizează.
                  În timpul mersului cu skateboardul, viteza acestuia poate fi reglată prin acționarea unui buton de pe telecomandă.
               
               
                  9506 99 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate și a textului codurilor NC 9506, 9506 99 și 9506 99 90.
                  Deși articolul este acționat de un motor electric, are mai degrabă caracteristicile unui produs de divertisment sportiv decât pe cele ale unui vehicul motorizat, din cauza absenței frânelor și a unui sistem de direcție; pentru a merge cu skateboardul, este necesară o activitate fizică (similară celei necesare pentru a merge cu un skateboard fără motor). În consecință, clasificarea la poziția 8703 ca autovehicule proiectate în principal pentru transportul persoanelor este exclusă.
                  Având în vedere capacitatea de viteză de până la 32 km/h, articolul nu este considerat o jucărie cu roți proiectată pentru a fi utilizată de copii (a se vedea, de asemenea, notele explicative ale NC de la codul NC 9503 00 10). În consecință, clasificarea la poziția 9503 ca jucării cu roți este exclusă.
                  Având în vedere caracteristicile sale și modul în care este conceput, articolul este destinat să fie utilizat ca produs de divertisment sportiv (skateboard). În consecință, acesta trebuie clasificat la codul NC 9506 99 90, ca articole și echipament pentru alte sporturi și jocuri în aer liber.